SKY มอบ “วิลแชร์” ผู้พิการยากไร้
SKY มอบ "วิลแชร์" 100 คัน แก่ผู้พิการยากไร้
7 ต.ค. 2563

นายสิทธิเดช มัยลาภ ประธานเจ้าหน้าที่บริหาร บริษัท สกาย ไอซีที จำกัด (มหาชน) (ที่ 2 จากซ้าย) ร่วมกับ ดร.สมชัย สัจจพงษ์ กรรมการ บริษัท เครือไทย โฮลดิ้งส์ จำกัด (มหาชน) (ที่ 3 จากขวา), ดร.อภิชัย บุญธีรวร รองประธานกรรมการบริหาร อาคเนย์ กลุ่มธุรกิจประกันและการเงิน (ที่ 2 จากขวา) มอบรถเข็นวิลแชร์ เพื่อมูลนิธิ พอ.สว. จำนวน 100 คัน
โดยมีนายแพทย์ยุทธ โพธารามิก เลขาธิการมูลนิธิ พอ.สว. (กลาง) และทันตแพทย์สมนึก ชาญด้วยกิจ ผู้อำนวยการสำนักงานมูลนิธิ พอ.สว. (ที่ 3 จากซ้าย) เป็นผู้รับมอบ ณ มูลนิธิ พอ.สว. ในโครงการ HAPPY RUN BY DESIGN สุขใจที่ได้ “ให้” สุขกายที่ได้ “วิ่ง” โดยรายได้ไม่หักค่าใช้จ่ายบริจาคเข้ามูลนิธิ พอ.สว. เพื่อมอบรถเข็นวิลแชร์แก่ผู้พิการยากไร้ในถิ่นธุรกันดาร